da da da da da af de de fr en de da da da da da da fr sv da nl de da da nn da da da da da da da da da da da de id da da de en da en da da en en da da de de de en en de de da en sv nl nl en en da da da da da da da da da da da da sv da da da sv da da nb da sv da da da nl en en en da nl da da da da da da en da da nn gl fr da fa da oc da eu da fr da en da en en da en da sv da en da da da da da da da da da da da da da da en de da nb zh la en en nl da en sv da da da da da da da sv da sv sv da da da da da
Den nordjyske natur får endnu mere plads
Skal jeg have tilladelse til min aktivitet?
Græsning og helårsgræsning i naturen
Bornholm får to nye vilde skove
Vild natur på størrelse med Sejerø kommer til Sjælland, Falster og Møn
Handicaptilpasset sti færdig i Slotved Skov
Syd- og Sønderjylland får otte nye vilde skove
Den nordjyske natur får endnu mere plads
11 midt- og østjyske skove bliver vildere
Nordsjælland får Danmarks største vilde skov
Den er fin med kompasset
Udsigt og indsigt i trækronerne ved Tønballe
Hjortevildtgruppen for Nordjylland inviterer til offentligt møde
Hjortebrølstur på Harrild Hede
Store troldhøj slides ned
Hør om urørt og anden biodiversitetsskov hos Naturstyrelsen Hovedstaden
Ny bro over Jyllingevej på vej – endelig!
Ekstraordinære trærydninger på Råbjerg Hede
Færre svampe på grund af tørken
Flere bænke i Vestskoven
Den nordjyske natur får endnu mere plads
Skagen Klitplantage og Rold Skov er et par af de steder, hvor naturen fremover får førsteprioritet. I fremtiden bliver de nemlig udlagt som urørt skov. Det giver liv til sjældne arter og en vildere naturoplevelse for nordjyderne.
Nordjylland rummer nogle af Danmarks største sammenhængende naturområder, der med tiden bliver endnu vildere. Det ligger nu fast, efter Aftalepartierne bag Naturpakken har offentliggjort, hvor i landet danskerne kan se frem til ny urørt og anden biodiversitetsskov.
I Nordjylland udpeges der i alt seks skove på i alt 2.500 hektar, der svarer til omkring 3.500 fodboldbaner. Det er især skagboerne og læsøboerne, som kan se frem til mere vild natur i deres klitplantager. Naturen bliver desuden vildere i Svinkløv Klitplantage, Rold Skov, Skindbjerglund og på Livø i Limfjorden.
- Den storslåede natur fylder allerede meget i det nordjyske. Uanset om man besøger de store øde klitplantager eller går en tur i Rold Skovs lyngbakker. Med udpegningerne får naturen endnu mere plads at boltre sig på i fremtiden. I første omgang skaber vi i flere af skovene mere plads til danske træarter som skovfyr og birk og blomstrende buske - til gavn for blandt andet insekter og svampe og alle os andre, der nyder en tur i naturen, siger miljø- og fødevareminister Jakob Ellemann-Jensen.
På landsplan udlægges der 13.800 hektar skov til biodiversitetsformål i 45 forskellige skove i det meste af Danmark, hvor størstedelen udlægges over de næste otte år. Det er Naturpakken fra 2016, som nu mere end fordobler arealet af urørt skov og anden biodiversitetsskov på statens arealer til 22.800 hektar i alt.
De endelige udpegninger af ny vild natur betyder ikke, at der er adgang forbudt. Som altid er der fri adgang i døgnets 24 timer på statens arealer, og det vil forsat være muligt at lave friluftsaktiviteter.
Fakta: Så mange hektar er der udpeget i Nordjylland
Fakta: I urørt skov og anden biodiversitetsskov har naturen førsteprioritet. Det her er tilladt og forbudt, når de er udlagt
Forbudt i urørt skov:
Fjernelse af træer og dødt ved
Tilladt i urørt skov:
Naturpleje for at gavne biodiversitet, herunder afgræsning med større dyr for at opnå en mere naturlig dynamik
Bekæmpelse af invasive arter
Fældning af træer der er til gene for trafikken, friluftslivet, fortidsminder eller udgør en sikkerhedsrisiko
Der må gerne være en træproduktion i anden biodiversitetsskov, men hovedformålet på arealet er biodiversitet.
Der efterlades minimum 15 ældre træer pr. ha til naturligt henfald og død
Dødt træ fjernes ikke
Friluftsliv, jagt og fiskeri, bekæmpelse af invasive arter med videre er tilladt lige som i en urørt skov
Pressesekretær Jakob Møller Volf, Miljø- og Fødevareministeriet, tlf.: 9133 4794, e-mail: Obfuscated Email
Kontorchef Mads Jensen, Naturstyrelsen, tlf.: 4128 1406, e-mail: Obfuscated Email
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden